**VÝBEROVÉ KONANIE**

PhDr. Jarmila Uhríková, zriaďovateľka Súkromnej školy umeleckého priemyslu filmová, Petzvalova 2, Košice podľa ustanovenia § 4 a § 38 ods. 2 a 3 zákona č. 596/2003 Z.z. o štátnej správe v školstve a školskej samospráve v znení neskorších predpisov a ustanovenia § 5 zákona č. 552/2003 Z. z. o výkone práce vo verejnom záujme v znení neskorších predpisov vyhlasuje výberové konanie na obsadenie funkcie riaditeľa týchto škôl a školských zariadení:

* Súkromná škola umeleckého priemyslu filmová, Petzvalova 2, Košice
* Súkromná základná umelecká škola, Petzvalova 2, Košice
* Súkromné centrum voľného času, Petzvalova 2, Košice

za týchto podmienok:

**Požadované kvalifikačné predpoklady a predpoklady výkonu práce vo verejnom záujme:**

1. ukončené vysokoškolské vzdelanie II. stupňa podľa vyhlášky MŠ SR č. 437/2009 Z.z., ktorou sa ustanovujú kvalifikačné predpoklady a osobitné kvalifikačné predpoklady pre jednotlivé kategórie pedagogických zamestnancov a odborných zamestnancov v znení neskorších predpisov,
2. absolvovanie I. atestácie,
3. minimálne 5 rokov pedagogickej činnosti,
4. bezúhonnosť,
5. zdravotná spôsobilosť.

**Iné kritériá a požiadavky:**

* aktívne ovládanie štátneho jazyka,
* komunikačné, organizačné a riadiace schopnosti,
* znalosť legislatívy v oblasti školstva, samosprávy, pracovnoprávnych a ekonomických vzťahov,
* práca s počítačom.

**Odmeňovanie::**

Podľa zákona č. 553/2003 Z.z. v znení neskorších predpisov a Nariadenia vlády SR č. 341/2004 Z.z. výška funkčného platu pozostáva z platovej tarify + osobný príplatok a príplatok za riadenie.

**Požadované doklady (originál alebo úradne overená kópia):**

* žiadosť o účasť vo výberovom konaní,
* presná adresa pre doručovanie písomností, email a telefonický kontakt,
* doklady o vzdelaní,
* doklady o absolvovaní prvej atestácie (prvej kvalifikačnej skúšky alebo jej náhrady),
* profesijný štruktúrovaný životopis,
* výpis z registra trestov (nie starší ako tri mesiace),
* preukázanie zdravotnej spôsobilosti pre výkon funkcie riaditeľa (nie staršie ako jeden mesiac),
* potvrdenie o pedagogickej činnosti (nie staršie ako jeden mesiac),
* vypracovaný návrh koncepcie rozvoja školy,
* súhlas dotknutej osoby so spracúvaním osobných údajov na účely výberového konania v zmysle zákona č. 122/2013 Z. z. o ochrane osobných údajov a o zmene a doplnení niektorých zákonov v znení neskorších predpisov (nie starší ako jeden mesiac)

je potrebné zaslať najneskôr do 20. 01. 2020 (rozhoduje dátum podania na poštovej pečiatke) v zalepenej obálke s označením „VÝBEROVÉ KONANIE – riaditeľ / riaditeľka (názov školy a adresa školy)" na adresu: SŠUP, Petzvalova 2, 04011 Košice.

Vybraní uchádzači, ktorí budú spĺňať predpoklady tohto oznámenia budú pozvaní na výberové konanie elektronickou formou (emailom) a/alebo telefonicky.

(Poznámka: okrem súhlasu dotknutej osoby so spracovaním osobných údajov sa ostatné doklady nemusia predkladať, pokiaľ sa výberového konania zúčastňuje ako uchádzač súčasný zamestnanec.)

**Vyhlasovateľ si vyhradzuje právo nezaradiť do výberového konania tých uchádzačov, ktorí nespĺňajú požadované podmienky.**

V Košiciach, 6.12.2019